# data[].attributes.body
45 λεπτά (1 διδακτική ώρα)

# data[].attributes.headline
Διδακτικοί Στόχοι

# data[].attributes.subject
Διδακτικοί Στόχοι

# data[].attributes.body
1. Ως προς το γνωστικό αντικείμενο...
Τα παιδιά επιδιώκεται να κατανοήσουν ότι:

οι υδρατμοί που προέρχονται από την εξάτμιση του νερού της θάλασσας (λόγω της παροχής θερμότητας από τον ήλιο) ανεβαίνουν ψηλά στον ουρανό κι εκεί, λόγω της χαμηλής θερμοκρασίας, μεταβαίνουν είτε στη στερεή είτε στην υγρή κατάσταση.

τα σύννεφα αποτελούνται από μικροσκοπικές σταγόνες νερού ή μικροσκοπικούς κρυστάλλους πάγου.

το νερό πέφτει στη γη λόγω της βαρύτητας.

2. Ως προς την χρήση ΤΠΕ
Τα παιδιά επιδιώκεται να εξοικειωθούν με μια προσομοίωση, ως οπτικοποίηση-αναπαράσταση ενός φυσικού φαινομένουμε στόχο την κατανόηση αυτού

# data[].attributes.headline
Συνοπτική Περιγραφή

# data[].attributes.subject
Συνοπτική Περιγραφή

# data[].attributes.body
Τα παιδιά παρακολουθούν στον διαδραστικό πίνακα σχετική προσομοίωση από το Φωτόδεντρο για το πώς σχηματίζεται η βροχή.
Ο τρόπος παρουσίασης γίνεται με σταδιακή παρουσίαση των πληροφοριών, δίνοντας τη δυνατότητα στα παιδιά να εκφράζουν παράλληλα τις απόψεις τους.
Ειδικότερα, κρίνεται σκόπιμο να διακόπτουμε σε διάφορα σημεία την προβολή θέτοντας ερωτήσεις και προβληματισμούς (π.χ. «από τι αποτελούνται τα σύννεφα; γιατί το νερό που ήταν αέριο μετατράπηκε σε υγρό; θα μπορούσε να μετατραπεί σε στερεό;» κ.ά.) κι ενθαρρύνοντας τα παιδιά να διατυπώσουν προβλέψεις, οι οποίες επιβεβαιώνονται ή διαψεύδονται από την συνέχεια της προβολής του βίντεο (π.χ. «τι θα γίνει τώρα που ο ήλιος ζέστανε το νερό της θάλασσας; που θα πάνε οι υδρατμοί που σχηματίστηκαν;" κ.ά.)
Η παιδαγωγική αξιοποίηση της συγκεκριμένης προσομοίωσης κρίνεται ιδιαίτερα σημαντική προκειμένου τα παιδιά αυτής της ηλικίας να κατανοήσουν πιο εύκολα το υπό μελέτη φυσικό φαινόμενο.

# data[].attributes.attachment_link.title
Ο σχηματισμός της βροχής

# data[].attributes.attachment_link.description
Δυναμική οπτική αναπαράσταση με μορφή animation, που παρουσιάζει και επεξηγεί τον τρόπο σχηματισμού της βροχής. Στόχος είναι, μέσω της εικόνας και του ήχου, να εντυπωθεί στους μαθητές καλύτερα το πώς προκαλείται η βροχόπτωση. Πιο συγκεκριμένα, μέσω του μαθησιακού αντικειμένου, οπτικοποιείται το φαινόμενο της βροχής και δίνονται ηχητικές πληροφορίες για αυτό.

# data[].attributes.headline
Πιθανές Προεκτάσεις

# data[].attributes.subject
Πιθανές Προεκτάσεις

# data[].attributes.body
Τα παιδιά μπορούν να μελετήσουν τη συνολική βροχόπτωση ανά περιοχές στη Ελλάδα μέσα από την επεξεργασία πινάκων. Σε αυτή την περίπτωση μπορεί να αξιοποιηθεί και η ιστοσελίδα της  Εθνικής Τράπεζας Υδρολογικής και Μετεωρολογικής Πληροφορίας

# data[].attributes.attachment_link.description
Τα στοιχεία που παρατίθενται σε αυτήν την υποενότητα αναφέρονται σε αναλύση και επεξεργασία που έχει γίνει συνολικά για την χώρα. Παράλληλα, όπου υπήρχαν διαθέσιμα στοιχεία από ευρωπαϊκές μελέτες, παρουσιάζονται οι αντίστοιχοι χάρτες και διαγράμματα από αυτές.

# data[].attributes.body
Νηπιαγωγείο

# data[].attributes.headline
Γνωστικό Αντικείμενο

# data[].attributes.subject
Γνωστικό Αντικείμενο

# data[].attributes.body
Φυσικές Επιστήμες (Ο Κύκλος του Νερού)

# data[].attributes.headline
Φύλλο Εργασίας

# data[].attributes.subject
Φύλλο Εργασίας

# data[].attributes.body
Ολοκληρώνοντας ζητάμε από τα παιδιά να αναπαραστήσουν με ζωγραφική το πώς σχηματίζεται η βροχή

# data[].attributes.headline
Δυσκολίες Παιδικής Σκέψης

# data[].attributes.subject
Δυσκολίες Παιδικής Σκέψης

# data[].attributes.body
Πριν από την υλοποίηση της συγκεκριμένης δραστηριότητας κρίνεται αναγκαίο να λάβουμε υπόψη τις σχετικές δυσκολίες που συναντά η παιδική σκέψη αναφορικά με το υπό μελέτη φαινόμενο.
Πιο συγκεκριμένα και όπως έχει προκύψει από μια σειρά ερευνών (Bar, 1989, Henriques, 2002, Gopal et al., 2004) τα παιδιά προσχολικής ηλικίας δεν μπορούν να κατανοήσουν την αλλαγή φυσικής κατάστασης του νερού από υγρό σε αέριο και συχνά θεωρούν ότι το νερό που εξατμίζεται εξαφανίζεται.

Όσον αφορά τη συμπύκνωση που συνδέεται με τον σχηματισμό σύννεφων, διατυπώνουν συχνά απόψεις που αποκλίνουν σημαντικά από τις επιστημονικά αποδεκτές. (π.χ. "Τα σύννεφα δημιουργούνται από το Θεό,  σχηματίζονται από τον ατμό που δημιουργείται από κατσαρόλες, είναι φτιαγμένα από κρύο, ζέστη, χιόνι, καπνό, ομίχλη, βαμβάκι, μαλλί" κ.ά.)

Τέλος, έχει διαπιστωθεί ότι τα παιδιά αυτής της ηλικίας δεν συνδέουν το φαινόμενο της βροχής και γενικότερα της κατακρήμνισης με τη βαρύτητα και διατυπώνουν απόψεις όπως: "η βροχή πέφτει όταν τα σύννεφα εξατμίζονται, πέφτει από τρύπες ή φουγάρα που έχουν τα σύννεφα, έρχεται από σύννεφα που ιδρώνουν ή λιώνουν".
Βιβλιογραφία
Bar, V. (1989). Children’s Views about the Water Cycle. Science Education,  73, 481-500.

Henriques, L.  (2002) Children's  ideas about weather: a review  of  the literature. School  Science  and Mathematics, 102, 202-215

Gopal, H. Kleinsmidt, J., Case, J. & Musonge, P. (2004).  An investigation of tertiary students' understanding of evaporation, condensation and vapor pressure. International Journal of Science Education, 26, 1597 - 1620